
examinatio. ^ Ut igitur regiae simul et publicae provideretur
utilitati, habito super hoc ipso regis consilio, constitutum est
ut fieret ordine praedicto firmae combustio vel examinatio.

D. Quomodo publicae ?

M. Sentiens enitn vicecomes se praegravari per combustio-
nem deterioris monetae, cum firmam est soluturus, sollicitam
adhibet diligentiam ut monetarii sub eo constituti legis con-
stitutae fines non excedant ; quos cum deprehenderit, sic
puniuntur, ut eorum exemplo ceteri terreantur.

D. Nunquid de omnibus comitatibus firma blanca solvi
debet, vel ex omnibus comitatibus examinatio fieri ?

M. Non ; sed qui de antiquo jure coronae regiae annorni-
nantur sic solvunt. Qui vero per incidentes aliquos casus in-
fiscantur, solo numero satisfaciunt ; quales sunt Salopscir,
Sudsex, Norhumberland et Cumberland. Liberum est etiam
vicecomiti ut pro firma blanca solvat examinati argenti
pondera ; et sic effugiat jacturam combustionis; sic tamen
ut fuspr regis eadem suscipienda discernat. Habes igitur quod
petisti, a quibus scilicet et ob quam causam instituta fuerit
examinatio. . , .

VIII. Qiiae sunt jura et dignitates residentium ad Scaccarium

ratione sessionis.

M. . . . Movet te, nee immerito, quod me diu movit ; atque
(ut credo) nondum patuit omnibus haec scripturae ratio : unde
licet non sit magnum quod petis, attamen est insolitum, et
videtur absurdum, ut per breve regis dicatur dimissum quod
sine brevi semper est dimittendum. Ea propter de hac ipsa
sollicitus fui circa dominum Eliensem, virum utique hujus
officii peritissimum, cujus memoria in benedictione sit in
aeternum. Hie illustris illius Anglorum regis Henrici primi
thesaurarius, et nepos Sarisberiensis cujus supra meminimus,
incomparabilem suis temporibus habuit scaccarii scientiam :
maximus etiam existens in hiis quae ad sui status dignitatem
pertinebant, celebrem sui nominis famam fecit; adeo ut pene
solus in regno sic vixerit et sic decesserit ut gloriam ejus invida
lingua denigrare non audeat. Hie etiam ab illustri rege
Henrico secundo frequenter rogatus, scaccarii scientiam con-
tinuata per multos annos beflica tempestate pene prorsus
abolitam reformavit, et totius descriptionis ejus formam, velut
alter Esdras bibliothecae sedulus reparator, renovavit. Credi-
dit sane vir prudens satius esse, constitutas ab antiquis leges